पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बढ़ते संक्रमण के आंकड़ों को देखते हुए गत दिनों प्रशासन ने पॉजिटिव मरीजों को हम क्वारेंटाइन करना बंद करने के आदेश जारी कर दिए। लेकिन इस आदेश पर अब तक अमल नहीं हो सका। अब भी 644 पॉजिटिव होम क्वारेंटाइन रहकर ही इलाज ले रहे हैं।
ज्ञात रहे पिछले कुछ दिनों से होम क्वारेंटाइन रहने वाले लोगों के खुले मार्केट में घूमने की खबरें सामने आई थी। जिसे गंभीरता से लेते हुए कलेक्टर अभय वर्मा ने चार-पांच दिन पहले आदेश जारी करते हुए हम क्वॉरेंटाइन बंद करने का फरमान जारी किया। लेकिन ऐसा हो नहीं पाया। पॉजिटिव मरीजों की संख्या इतनी बढ़ गई कि प्रशासन संस्थागत रूप से कोविड केयर सेंटर में नहीं रख सके।
स्थिति यह है कि जिला मुख्यालय सहित अन्य स्थानों पर अब तक कुल 56 लोगों को ही संस्थागत कोविड केयर सेंटर में रखा जा सका। जबकि 400 से ज्यादा संक्रमितो को अभी होम आइसोलेशन करके ही इलाज दिया जा रहा है।
जिला अस्पताल में फिलहाल भर्ती हैं 130 कोरोना मरीज
जिला अस्पताल में फिलहाल कोरोना के 130 मरीज भर्ती है। इनमें से ज्यादातर मरीजों को ऑक्सीजन देते हुए ही इलाज देना पड़ रहा है। हर दिन 70 से 80 ऑक्सीजन सिलेंडरों की खपत हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn